CELEX: 31981R1517
Language: el
Date: 1981-06-04 00:00:00
Title: Κανονισμός (ΕΟΚ) αριθ. 1517/81 τού Συμβουλίου τής 4ης Ιουνίου 1981 περί καθορισμού τής τιμής βάσεως καί τής τιμής αγοράς τών μήλων γιά τό μήνα Ιούνιο 1981

Avis juridique important

|

31981R1517

Κανονισμός (ΕΟΚ) αριθ. 1517/81 τού Συμβουλίου τής 4ης Ιουνίου 1981 περί καθορισμού τής τιμής βάσεως καί τής τιμής αγοράς τών μήλων γιά τό μήνα Ιούνιο 1981  

Επίσημη Εφημερίδα αριθ. L 149 της 06/06/1981 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1517/81 ΤΟΥ ΣΥΜΒΟΥΛΙΟΥ  της 4ης Ιουνίου 1981  περί καθορισμού της τιμής βάσεως και της τιμής αγοράς των μήλων για το μήνα Ιούνιο 1981  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1) , όπως τροποποιήθηκε τελευταία από τον κανονισμό (ΕΟΚ) αριθ. 1116/81 (2), και ιδίως τα άρθρα 16 και 35,  την πρόταση της Επιτροπής,  Εκτιμώντας:  ότι, κατ' εφαρμογή του άρθρου 16 του κανονισμού (ΕΟΚ) αριθ. 1035/72, οι τιμές βάσεως και οι τιμές αγοράς έχουν καθορισθεί για τα μήλα, εκτός των μήλων για παρασκευή μηλίτου, για την περίοδο εμπορίας από 1ης Αυγούστου 1980 έως 31ης Μαΐου 1981·  ότι, επί του παρόντος, τα αποθέματα μήλων είναι της ιδίας τάξεως με τα αποθέματα της περιόδου εμπορίας 1979/1980 κατά τη διάρκεια της οποίας είχε καθορισθεί τιμή βάσεως και τιμή αγοράς για το μήνα Ιούνιο με τον κανονισμό (ΕΟΚ) αριθ. 1316/80 (3)· ότι, ως εκ τούτου, σημαντικές ποσότητες μήλων κινδυνεύουν να αποσυρθούν από την αγορά πριν από το τέλος Μαΐου 1981· ότι, για να μετριασθεί αυτή η δυσκολία, πρέπει να καθορισθεί επίσης τιμή βάσεως και τιμή αγοράς για το μήνα Ιούνιο ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για το μήνα Ιούνιο 1981 η τιμή βάσεως και η τιμή αγοράς των μήλων για παρασκευή μηλίτου, εκφραζόμενες σε ECU για 100 χιλιόγραμμα καθαρού βάρους, καθορίζονται ως εξής:  - τιμή βάσεως: 25,92  - τιμή αγοράς: 13,16.  2. Οι τιμές που αναφέρονται στην παράγραφο 1 αφορούν μήλα της ποικιλίας Golden Delicious, ποιοτικής κατηγορίας Ι, διαμέτρου ίσης ή ανωτέρας των 70 χιλιοστομέτρων, που παρουσιάζονται συσκευασμένα.  Άρθρο 2  Οι τιμές που αναφέρονται στο άρθρο 1 παράγραφος 1 δεν περιλαμβάνουν το κόστος συσκευασίας.  Άρθρο 3  Ο παρών κανονμισμός αρχίζει να ισχύει την 1η Ιουνίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 4 Ιουνίου 1981.  Για το Συμβούλιο  Ο Πρόεδρος  G. M. V. van AARDENNE  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 30. 4. 1981, σ. 1.  (3) ΕΕ αριθ. L 134 της 31. 5. 1980, σ. 22.